Manono

Manono je ostrov v Samoe, ktorý je tretí najväčší v súostroví Samoa. Nachádza sa medzi ostrovmi Upolu a Savai’i. Cesta loďou od ostrova Upolu sem trvá približne 20 minút.Eriksen, Alanah May (21. január 2010). "Samoa späť v hre". New Zealand Herald.
Celkový počet obyvateľov ostrova je 889 (sčítanie ľudu v roku 2006). Elektrina tu bola zavedená v roku 1995 a stoja tu viaceré „Fale“, čo sú obchodíky a bary urobené z dreva a slamy. 
Blízke ostrovy sú ostrovy Apolima a malý ostrov Nu'ulopa.
Ostrov Manono je súčasťou okresu Aiga-i-le-Tai, ale väčšina ľudí okresu žije na ďalšej väčšej časti na ostrove Upolu.

 Obce 
Na ostrove sa nachádzajú štyri dediny, ktoré majú spolu 889 obyvateľov:
 Apai, nachádza sa na západe ostrova Manono a má 111 obyvateľov.
 Faleu, nachádza sa na juhu ostrova Manono a má 354 obyvateľov, čím sa stáva obcou s najväčším počtom obyvateľov.
 Lepuia'i, nachádza sa na juhozápade ostrova Manono a má 223 obyvateľov.
 Salua, nachádza sa na severe ostrova Manono a má 201 obyvateľov.

Zo štyroch obývaných ostrovov na Samoe je ostrov Manono tretí najväčší, čo sa týka rozlohy, ale aj počtu obyvateľov. Na ostrove sa nenachádzajú žiadne autá ani cesty. Hlavnou dopravnou tepnou ostrova sú chodníky okolo pobrežia ostrova.

 Susedné ostrovy 
Na západ od ostrova sa nachádzajú tri ostrovy. Najbližší je malý neobývaný ostrov Nu'ulopa, za ním sa nachádza ostrov Apolima. Obidva sa nachádzajú v prielive Apolima. Posledný a na západ najvzdialenejší samojský ostrov je Savai’i.
Východne od ostrova je ostrov Upolu, ktorý je vzdialený loďou asi 20 minút a najvýchodnejšie ostrovy od ostrova Manono, ale aj celého súostrovia Samoa sú ostrovy Aleipata, ktoré sa skladajú zo štyroch ostrovov.

 Referencie 

Kategória:Ostrovy Samoy